Document ID: /roh_data/filtered/fineweb-2-filterrobots_roh.jsonl.gz/4991

I saja stà nairas uras per ina revisiun totala, cunquai che la lescha da vischnancas saja passa 40 onns veglia. Quai ha ditg la Barbara Janom Steiner suenter in maraton da debattas.
Dapi glindesdi suentermezdi han deputadas e deputads discutà la lescha da vischnancas, che regla tut ils dretgs ed incumbensas da las 112 vischnancas grischunas.
Las pli impurtantas midadas per las vischnancas:
- radunanzas communalas daventan publicas
- vischnancas burgaisas na dastgan betg transferir lur facultad en cas da fusiun
- il conto per il retgav or da la vendita da terren resta
- la suprastanza communala sto avair almain trais suprastants
La lescha da vischnancas va en vigur la stad 2018.
RR novitads 18:00